gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
વધવું કે ઘટવું એની અવઢવ સાથે બજારમાં ર૦૧૭ના શ્રીગણેશ
You need an iframes capable browser to view this content.
દેશના પીએમઆઇ મૅન્યુફૅક્ચરિંગ ઇન્ડેક્સમાં નવેમ્બર ર૦૦૮ પછીનો સૌથી ખરાબ ધબડકો
શૅરબજારનું ચલકચલાણું - અનિલ પટેલ
નોટબંધીની અર્થતંત્ર ઉપર માઠી અસર નહીં થઈ હોવાના દાવા સાથે વડા પ્રધાને અવિધિસરની બજેટ સ્પીચ આપી દીધી. રાહતોની જાહેરાત કરીને લોકોને ખુશ કરી દીધા. જોકે શૅરબજારનો મૂડ ખાસ બદલાયો નથી. ડિસેમ્બર મહિનાનાં વાહનોના વેચાણના આંકડા નબળા આવ્યા છે. સિમેન્ટ અને સ્ટીલની ખપત ઘટી છે. ડિસેમ્બર મહિનાનો પીએમઆઇ મૅન્યુફૅક્ચરિંગ આંક નવેમ્બરના પર.૩થી ગગડીને ૪૯.૬ જોવાયો છે. માસિક ધોરણે આટલો મોટો ઘટાડો નવેમ્બર ર૦૦૮ પછીની પ્રથમ ઘટના છે. પીએમઆઇ આંક પ૦થી નીચે જાય એને અર્થતંત્રમાં પીછેહઠ કે મંદીની હાજરી ગણવામાં આવે છે. મતલબ કે ડીમૉનેટાઇઝેશનથી ઇકૉનૉમીને જરાય હાનિ નથી એવી પીએમ મોદીની વાતો સાથે પીએમઆઇ ડેટા બિલકુલ સહમત થતા નથી. બૅન્કોએ, મુખ્યત્વે સરકારી બૅન્કોએ અને એમાંય સરકારે જેમને એક્સ્ટેન્શન આપ્યું છે તે અરુંધતી ભટ્ટાચાર્યની સ્ટેટ બૅન્ક તરફથી ધિરાણદરમાં ધરખમ ઘટાડો કરવાની શરૂઆત થઈ ચૂકી છે. આનાથી લોન લેનારા કેટલા વધી જશે એની ખબર નથી, પરંતુ બચત કરનારાનો બેશક મરો થવાનો છે. બાય ધ વે, સિનિયર સિટિઝન માટે ખાસ થાપણદર આઠ ટકા રાખવાની વડા પ્રધાને જાહેરાત કરી છે, પરંતુ આ દસ વર્ષિય ડિપોઝિટ માટે છે. બીજા ઇફ ઍન્ડ બટ્સની ખબર હવે પડશે.
ઍની વે, વર્ષ ર૦૧૭ના કામકાજના પ્રથમ દિવસે બજાર ૩૧ પૉઇન્ટ ઘટીને ર૬,પ૯પ તથા નિફ્ટી છ પૉઇન્ટ ઘટી ૮૧૭૯ બંધ રહ્યા છે. લૅન્ડિંગ રેટના ઘટાડા અને અફોર્ડેબલ હાઉસિંગ માટે રાહતની જાહેરાતમાં રિયલ્ટી ઇન્ડેક્સ સર્વાધિક ૪.૩ ટકા ઊંચકાયો હતો. ડીએલએફ, ઇન્ડિયા બુલ્સ રિયલ્ટી, યુનિટેક, ઑબેરૉય, રિયલ્ટી જેવા ફ્રન્ટલાઇન શૅર સાડાપાંચથી પોણાસાત ટકા પ્લસ હતા. મિડ કૅપ અને સ્મૉલ કૅપ એકાદથી સવા ટકાની નજીક વધીને રહેવાની અસરમાં અર્થાત્ રોકડામાં ઝમકને લઈ માર્કેટ બ્રેડ્થ ખાસ્સી હકારાત્મક હતી. પાકિસ્તાની શૅરબજારમાં ર૦૧૭નો આરંભ નવા વિક્રમ સાથે થયો છે. કરાચી શૅરબજાર ઇન્ટ્રા-ડેમાં ૪૮,૩પ૭ની નવી ઑલટાઇમ હાઈ બતાવી રનિંગ ક્વોટમાં ૪૩૩ પૉઇન્ટના ઉછાળે ૪૮,ર૪૦ દેખાતું હતું.
મારુતિ-મહિન્દ્ર નીચેથી બાઉન્સબૅક થયા
ગઈ કાલે ઑટો-શૅરમાં વાહનના વેચાણના આંકડાની વધ-ઘટની સીધી અસર જોવાઈ હતી. ઑટો જાયન્ટ મારુતિ સુઝુકીનું ડિસેમ્બર મહિનાનું વેચાણ એક ટકો ઘટીને ૧.૧૭ લાખ નંગ થયું છે. સ્થાનિક વેચાણ ૪.૪ ટકા ઘછ્યું છે. જોકે, નિકાસ ૪૭ ટકા વધીને ૧૧,૪૯૪ નંગ વાહનોની રહી છે. શૅર ગઈ કાલે પ્રારંભિક નરમાઈમાં પર૭૦ રૂપિયા થયા બાદ બાઉન્સબૅક થયો હતો. પ૪૮૦ રૂપિયાની ઇન્ટ્રા-ડે ટૉપ બનાવી છેલ્લે પ૪૬૬ રૂપિયા બંધ હતો. આઇશર મોટર્સ ગયા મહિને વેચાણમાં ૪ર ટકાના વૃદ્ધિદરના સથવારે ઉપરમાં રર,૮પ૧ રૂપિયા થઈ અંતે ૩.ર ટકા કે ૭૯૮ રૂપિયા વધીને રર,પ૧૦ રૂપિયા બંધ હતો. ડિસેમ્બર મહિનામાં અશોક લેલૅન્ડનું વેચાણ ૧ર ટકા ઘછ્યું છે. મહિન્દ્રનું કુલ વેચાણ ૪ ટકા ઘછ્યું છે, પણ ટ્રૅક્ટર્સના વેચાણમાં નવ ટકાનો વધારો થયો છે. બજાજ ઑટોએ નિકાસ વેચાણમાં ર૭ ટકાના ઘટાડા સાથે કુલ વેચાણમાં બાવીસ ટકાનું ગાબડું બતાવ્યું છે. બજાજ ઑટો ગઈ કાલે નીચામાં રપપ૬ રૂપિયા થઈ છેલ્લે દોઢ ટકાના ઘટાડે રપ૯૭ રૂપિયા, મહિન્દ્ર ૧૧૭૧ રૂપિયાની ઇન્ટ્રા-ડે બૉટમથી ઊંચકાઈને ૧ર૩ર રૂપિયા થયા બાદ ૩.૪ ટકાના સુધારામાં ૧રરપ રૂપિયા તથા અશોક લેલૅન્ડ એક ટકો વધીને ૮૧ રૂપિયા બંધ હતા. અન્ય ઑટો-શૅરમાં તાતા મોટર્સ ૩.૪ ટકા વધીને ૪૮૭ રૂપિયા, ટીવીએસ મોટર્સ દોઢ ટકો વધી ૩૬૬ રૂપિયા તો હીરો મોટોકૉર્પ અડધો ટકો ઘટીને ૩૦ર૮ રૂપિયા જેવા બંધ હતા.
રિઝર્વ બેન્ક પછી કેન્દ્ર સરકાર દ્વારા ધિરાણદરમાં ઘટાડો કરવાની બેન્કોની અનિચ્છાને આડે હાથે લેવાનું શરૂ થતાં બેન્કરો એકાએક ડાહ્યા થવા માંડ્યા છે. સ્ટેટ બેન્ક દ્વારા તો ધિરાણદરમાં ૦.૯ ટકાનો વર્ષનો સૌથી મોટો ઘટાડો જાહેર કરી દેવાયો છે. એની પાછળ આઇડીબીઆઇ, પીએનબી, સ્ટેટ બેન્ક દ્વારા પણ ૦.૩થી પોણા ટકાનો લૅન્ડિંગ-રેટમાં કટ જાહેર થઈ ગયો છે. એકાદ-બે દિવસમાં બાકી રહેલી તમામ બેન્કો વત્તે-ઓછે અંશે લોન સસ્તી બનાવશે. ધિરાણદર ઘટાડવાથી લોકો મકાન-દુકાન, વાહન ખરીદવા તથા ઉદ્યોગ- ધંધા વધારવા લોન લેવા માટે કેટલી દોટ મૂકે છે એ જોવું રહ્યું. ઍની વે, ગઈ કાલે રેટ-કટની અસરમાં બેન્કિંગ-શૅરોમાં બહુધા નરમ વલણ હતું. બૅન્કેક્સ અને બેન્ક નિફ્ટી ૧.ર ટકા નરમ હતા. સમગ્ર બેન્કિંગ ઉદ્યોગના ૪રમાંથી ર૪ શૅર સુધર્યા હતા, પરંતુ હેવીવેઇટેજ ધરાવતી જાતો જેમ કે સ્ટેટ બેન્ક, બેન્ક ઑફ બરોડા, યસ બેન્ક ઇન્ડ્સઇન્ડ બેન્ક, આઇસીઆઇસીઆઇ બેન્ક, ઍક્સિસ બેન્ક, કોટક મહિન્દ્ર બેન્ક ઘટાડામાં હોઈ બેન્કેક્સ/ બેન્ક નિફ્ટી નેગેટિવ ઝોનમાં બંધ આવ્યા છે. બેન્ક ઑફ મહારાષ્ટ્ર, ઓબીસી, યુનાઇટેડ બેન્ક, અલાહાબાદ બેન્ક, ડીસીબી બેન્ક, ધનલક્ષ્મી બેન્ક, યુકો બેન્ક, કર્ણાટકા બેન્ક, દેના બેન્ક, સિન્ડિકેટ બેન્ક, સાઉથ ઇન્ડિયન બેન્ક, પંજાબ-સિંધ બેન્ક, આઇડીએફસી બેન્ક એકથી બે ટકાના સુધારામાં હતા.
ફ્રન્ટલાઇન હાઉસિંગ ફાઇનૅન્સ શૅર ઘટ્યા
વડા પ્રધાન દ્વારા હાઉસિંગ લોન સસ્તી બનાવવાની સાથે અફોર્ડેબલ હાઉસિંગ માટે વ્યાજ સબસિડી જેવા પ્રોત્સાહન જાહેર થયા છે. હાઉસિંગ ફાઇનૅન્સ સેક્ટરમાં આની ગઈ કાલે એકંદર અસર સારી હતી, પરંતુ ઉદ્યોગના ફ્રન્ટલાઇન શૅરમાં નોંધપાત્ર નબળાઈ જોવાઈ છે. એલઆઇસી હાઉસિંગ ફાઇનૅન્સનો શૅર ગઈ કાલે પાંચેક ગણા કામકાજમાં પર૭ રૂપિયાની ઇન્ટ્રા-ડે બૉટમ બનાવી છેલ્લે પ.ર ટકાની ખરાબીમાં પ૩૦ રૂપિયા બંધ હતો. તો એચડીએફસી પોણાબે ગણા કામકાજમાં નીચામાં ૧ર૧૪ રૂપિયા થઈ અંતે ૩.૪ ટકાની કમજોરીમાં ૧ર૧૯ રૂપિયા બંધ આવતાં સેન્સેક્સને ૭૪ પૉઇન્ટની હાનિ થઈ હતી. પીએનબી હાઉસિંગ ફાઇનૅન્સ નીચામાં ૮ર૬ રૂપિયા થઈ અંતે એકાદ ટકાની નરમાઈમાં ૮૩૦ રૂપિયા હતો. સામે પક્ષે કૅનફીન હોમ્સ સાડાત્રણ ગણા કામકાજમાં ઉપરમાં ૧૭૩૦ રૂપિયા બતાવી અંતે ૪.૩ ટકાની તેજીમાં ૧૬૪૯ રૂપિયા બંધ હતો. ઇન્ડબૅન્ક હાઉસિંગ લિમિટેડ પાંચ ટકાની તેજીમાં ર૧ રૂપિયા, ગૃહ ફાઇનૅન્સ બે ટકા વધીને ૩ર૯ રૂપિયા, દીવાન હાઉસિંગ ફાઇનૅન્સ અઢી ટકા વધીને રપ૦ રૂપિયા, ઇન્ડિયા બુલ્સ હાઉસિંગ ફાઇનૅન્સ ૪.૪ ટકા વધીને ૬૭૮ રૂપિયા, રેપ્કો હોમ એક ટકો વધીને પ૬૪ રૂપિયા તથા ઇન્ડિયા હોમ લોન અડધો ટકો વધીને ૮૬ રૂપિયા બંધ હતા.
શુગર-શૅરમાં અપેક્ષા મુજબ તેજીની આગેકૂચ જારી છે. ગઈ કાલે ઉદ્યોગના ૩૭ શૅરમાંથી માત્ર એક શૅર ઘટાડામાં હતો. રાવલગાંવ શુગર માત્ર ત્રણ શૅરના કામકાજમાં ૧૯૯ રૂપિયા કે ૪.૩ ટકા ગગડી ૪૪૦૦ રૂપિયા થયો હતો. સામે પક્ષે ઉત્તમ શુગર, થીરૂઅરુણન શુગર, સિમ્ભોલી શુગર, રિગા શુગર, ધરણી શુગર, રાજશ્રી શુગર ૧પથી ર૦ ટકાની ઉપલી સર્કિટ સુધી બંધ હતા. શ્રી રેણુકા, ઉગર શુગર, ડીસીએમ શ્રીરામ ઇન્ડ., એમ્પી શુગર, પેરી શુગર, કેસીપી શુગર, દ્વારકેશ શુગર, ઔધ શુગર, પોની શુગર ઇરોડ, પિકાડેલી શુગર, અપર ગંગા શુગર, શક્તિ શુગર, રાણા શુગર, કેસર એન્ટરપ્રાઇઝિસ, ધામપુર સ્પેશ્યલિટી જેવાં કાઉન્ટર પાંચથી ૧પ ટકાની નજીક ઊચકાયાં હતાં. ધામપુર શુગર ૧પ૪ રૂપિયાની વર્ષની ટોચે જઈ છેલ્લે ૧પ ટકા વધીને ૧પ૧ રૂપિયા બંધ હતો. ઉદ્યોગના ર૯ શૅર પાંચથી ર૦ ટકાની રેન્જમાં ગઈ કાલે વધ્યા હતા.
એસટીસી અઢી વર્ષની ટોચે
સ્ટેટ ટ્રેડિંગ કૉર્પોરેશન ઑફ ઇન્ડિયા અલ્પવિરામ બાદ ગઈ કાલે ૧૦ ટકાની ઉપલી સર્કિટે ર૩૦ રૂપિયા નજીક અઢી વર્ષના શિખરે બંધ રહ્યો છે. બન્ને બજાર ખાતે ર૦ લાખ શૅરથી વધુનું વૉલ્યુમ થયું હતું. બે મહિનામાં આ કાઉન્ટર લગભગ બમણું થઈ ગયું છે. બીએસઈ ખાતે ગઈ કાલે ૪.૮૦ લાખ શૅરનું વૉલ્યુમ હતું અને છેલ્લે ચાર લાખ શૅરના બાયર લાઇનમાં હતા. ૧૦ રૂપિયાની ફેસવૅલ્યુવાળો આ શૅર ૩૮૧ રૂપિયાની નેગેટિવ બુકવૅલ્યુ ધરાવે છે. વષોર્થી એકધારી ખોટના કારણે ૬૦ કરોડ રૂપિયાની ઇક્વિટી સામે એની રિઝર્વ ગયા વર્ષાન્તે માઇનસ ર૭૮૧ કરોડ રૂપિયા આવી ગઈ છે. એટલે બોનસને વર્ષો સુધી કોઈ જગ્યા નથી. કંપનીએ છેલ્લે ઑક્ટોબર ર૦૦૭માં શૅરદીઠ એક બોનસ આપ્યું હતું. શૅરમાં ફૅન્સીનું કારણ સમજાતું નથી. સરકાર ૯૦ ટકા હોલ્ડિંગ ધરાવે છે, પણ આટલી જંગી ખોટ કરતી કંપનીનો શૅર ડાઇવેસ્ટમેન્ટમાં કોણ લે એ સવાલ છે. ૧૬ નવેમ્બર ર૦૦૭માં ભાવ ૮૩૧ રૂપિયાની સર્વોચ્ચ સપાટીએ ગયો હતો. ચાલુ વર્ષે ર૬ ફેબ્રુઆરીએ ૭૧ રૂપિયાનું ઐતિહાસિક બૉટમ બન્યું હતું. કંપનીએ ર૦૧ર-’૧૩ પછી ક્યારેય ડિવિડન્ડ આપ્યું નથી.
બૉમ્બ્ો ડાઇંગ દ્વારા મુંબઈ ખાતેના ફ્લૅટ સહિત રાજનગાંવ યુનિટના વેચાણ મારફત ૧૭૪ કરોડ રૂપિયા ઊભા કરાશે. શૅર ગઈ કાલે પ૦ રૂપિયા થઈ છેલ્લે ત્રણ ટકા વધી ૪૯ રૂપિયા નજીક હતો. ફેસવૅલ્યુ બે રૂપિયા છે.
આઇએલઍન્ડએફએસ એન્જિનિયરિંગને ર૪ર કરોડ રૂપિયાનો રોડ કૉન્ટ્રૅક્ટ મળ્યાના અહેવાલમાં શૅર સાત ટકા ઊછળીને ૪પ.૬૦ રૂપિયા બંધ હતો.
નવનીત એજ્યુકેશન દ્વારા એન્સાઇક્લોપીડિયા ઑફ બ્રિટનિકાનું ૧૦૦ ટકા ઍક્વિઝિશન વિધિવત્ પૂર્ણ કરાયું છે. શૅર ગઈ કાલે ઉપરમાં ૧૧ર રૂપિયા થઈ અંતે એકાદ ટકો સુધરી ૧૧ર રૂપિયા નજીક હતો. ફેસવૅલ્યુ બે રૂપિયા છે.
જેએલ મોરિસનમાં સનલાઇટ માર્કેટિંગ તરફથી ૧.૮ ટકા હિસ્સો ઓપન માર્કેટમાંથી હસ્તગત કરાયો છે. ગઈ કાલે ૧૦ શૅરના કામકાજમાં ભાવ ૪.પ ટકા ગગડીને ૧૦પ૦ રૂપિયા બંધ હતો.
ઝેનોટેક લૅબોરેટરીઝ રાઇટ ઇશ્યુ મારફત ૧ર૦ કરોડ રૂપિયા ઊભા કરશે. શૅર ગઈ કાલે સહેજ વધીને ૩૮ રૂપિયા બંધ હતો. ૧૦ રૂપિયાના શૅરની બુકવૅલ્યુ માઇનસ સાડાતેર રૂપિયા જેવી છે.
શિલ્પી કેબલ ટેક્નૉલૉજીસ દ્વારા યુએઈ ખાતેની લાઇટિંગ પ્રોડક્ટસ બનાવતી ગલ્ફ એગ્લોને સંપૂર્ણપણે ટેકઓવર કરવાનો નિર્ણય લેવાયો છે. શૅર ગઈ કાલે ઉપરમાં ર૦ર રૂપિયા થયા બાદ અંતે સાધારણ ઘટાડામાં ૧૯૭ રૂપિયા બંધ હતો.
એમએમટીસી સરેરાશ કરતાં નવ ગણા કામકાજમાં ગઈ કાલે ઉપરમાં ૬૩ રૂપિયા થઈ છેલ્લે ર૦ ટકાની તેજીમાં ૬૩ રૂપિયા બંધ હતો. શૅરની ફેસવૅલ્યુ એક રૂપિયા છે.
ડેટામૅટિક્સ ગ્લોબલ તેજીની આગેકૂચ જાળવી રાખતાં ૧૪૪ રૂપિયાની નજીક નવી મલ્ટિયર ટૉપ બતાવી અંતે ૧૧ ટકાના જમ્પમાં ૧૪ર રૂપિયા હતો. ફેસવૅલ્યુ પાંચ રૂપિયા છે. મહિના પૂવેર્ ભાવ નીચામાં ૭૯ રૂપિયા દેખાયો હતો.
કોલ્ટે-પાટીલ ડેવલપર્સ રોજના ૧૯,૦૦૦ શૅર સામે ગઈ કાલે સવાબે લાખ શૅરના કામકાજમાં ર૦ ટકાની ઉપલી સર્કિટે ૧૦૦ રૂપિયા ઉપર બંધ હતો.
ડ્રેજિંગ કૉર્પોરેશન ૧૬ ગણા વૉલ્યુમમાં ઉપરમાં ૪પ૩ રૂપિયાને વટાવી છેલ્લે ૧૬ ટકાની તેજીમાં ૪૪૮ રૂપિયા બંધ હતો. ગયા મહિને ૧રમીએ ભાવ ર૯૦ રૂપિયાના વર્ષના તળિય્ો ગયો હતો.
ઑઇલ ઇન્ડિયા દ્વારા ત્રણ શૅરદીઠ એક બોનસ માટેની ૧૩ જાન્યુઆરીની રેકૉર્ડ ડેટ નજીક આવતાં ભાવ ગઈ કાલે ૪૬૧ રૂપિયાની સવા વર્ષની ટોચે જઈ અંતે અડધો ટકો વધી ૪પ૩ રૂપિયા હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.